จับตา SET สัปดาห์หน้า7 หุ้นกลาง-เล็กโดดเด่น
โบรกฯแนะการลงทุนสัปดาห์หน้า จับตาเงินทุนต่างชาติไหลกลับ และจับตาศก.ในประเทศที่ค่อยฟื้นตัวผสานกับเงินหนุนจากกองทุน LTF ที่จะเป็นตัวเข้ามาช่วยหนุนตลาด การลงทุนกลุ่มที่คาดว่าจะรายงานกำไร Q3/58 โดดเด่น, หุ้นที่ได้รับประโยชน์จากการเข้าสู่ช่วง High Season, กลุ่มค้าปลีกที่ภาคการบริโภค และหุ้นขนาดกลาง-เล็กที่ยังมีสตอรี่หนุนเด่น
8 พ.ย. 2558

Technical Weekly: by Capital Nomura Securities (Thailand)
 
Nomura คาดสัปดาห์นี้ SET ยังมีโมเมนตัมบวกแกว่งขึ้นต่อจากแนวโน้ม Fund Flow ในสัปดาห์ที่ผ่านมาพลิกกลับมาไหลเข้าไทยกว่า 97 ล้านเหรียญ จากสัปดาห์ก่อนหน้าที่ขายสุทธิ 189 ล้านเหรียญ รวมถึงตลาดฟิวเจอร์ที่ตั้งแต่เดือน ต.ค. จนถึงปัจจุบันต่างชาติมีสถานะ Net Long สูงถึง 8.65 หมื่นสัญญา บ่งชีถึงมุมมองบวกต่อภาพรวมตลาดหุ้นไทย รวมถึงเศรษฐกิจในประเทศที่จะค่อยๆฟื้นตัวขึ้นผสานกับเม็ดเงิน LTF ที่มักจะไหลเข้าช่วงเดือน พ.ย.-ธ.ค.ของทุกปี ด้วยสัดส่วนสูงราว 68% ของยอดซื้อทั้งปี ทั้งนี้ประเมินเบื้องต้นคาดเม็ดเงินดังกล่าวช่วง 2 เดือนสุดท้ายของปีนี้น่าจะไม่น้อยกว่า 2.2-3.2 หมื่นล้านบาท เข้ามาช่วยพยุงตลาด
ส่วนปัจจัยอื่นที่สำคัญในสัปดาห์นี้ที่ต้องติดตาม คือ
1) 10 พ.ย. การประชุม ครม. อาจมีความคืบหน้าโครงการ Mega Project ต่างๆ
2) 11 พ.ย. จับตาการประมูลคลื่น 4G 1800 MHz. น่าจะช่วยเพิ่ม sentiment บวกต่อการเก็งกำไรกลุ่ม ICT
3) การเข้าสู่ช่วงโค้งสุดท้ายของการประกาศผลประกอบการของบริษัทจดทะเบียนไตรมาส 3/58F โดยคาดหุ้นที่จะรายงานกำไรเด่นยังคง Outperform ตลาด
 
กลยุทธ์การลงทุน : เข้าสู่ช่วงโค้งสุดท้ายของการรายงานงบในไตรมาส 3 ปี 2015 เน้นสะสมหุ้นที่คาดกำไรเด่น (SPA, QTC, MTLS, SAWAD, GUNKUL) รวมถึงหุ้นที่ได้รับประโยชน์จากการเข้าสู่ช่วง High Season เช่นกลุ่มท่องเที่ยวที่กำไรในไตรมาส 4 ปี 2015 จะฟื้นต่อเนื่อง (AOT, MINT,CENTEL, ERW, SPA) และกลุ่มค้าปลีกที่ภาคการบริโภคค่อยๆ ฟื้นตัวขึ้น (ROBINS,HMPRO) ผสานหุ้นขนาดกลาง-เล็ก ที่ยังคงมีสตอรี่หนุนเด่น (CI, COM7, TPCH, SPA, PLANB, KAMART, AMATA)
ส่วนนักลงทุนระยะกลาง-ยาว แนะนำสะสมหุ้นในช่วงเดือนพ.ย. 58 Top Picks: MINT, AOT, DCC , CI, TVT, KAMART
 
&lt;&lt; คลิ๊กเพื่ออ่านรายละเอียด &gt;&gt;